
PROME MINISTER 


DESPUES DI DOS ANA, UN BIAHA MAS LO CELEBRA 
DIA INTERNACIONAL DI HENDE MUHE DEN GRANDI 


"Ta importante riba Dia Internacional di Hende Muhe, pa para keto un rato 
y wak con hopi e ser femenino a progresa, pero tambe con hopi falta pa por 
logra tur loke mester logra" 


Dia 8 di Maart proximo, ta Dia Internacional di Hende Muhe. 
Un dia importante, un dia cu internacionalmente Nacionnan 
Uni a decreta como dia di hende muhe, pa para keto na e 
posicion di hende muhe rond mundo. 


Prome Minister Evelyn Wever-Croes a expresa cu ainda por 
sinti e diferencia den hende homber y hende muhe, y ainda 
tin paisnan cu tin diferencia den derecho pa hende homber y 
hende muhe. Esaki sigur por a wordo nota mas ainda durante 
e pandemia, na unda por a nota, cu ta e hende muhenan mas 
tanto a sacrifica pa keda cas ora e muchanan no tabata tin 
scol, of nan mester a cambia di trabou, y/of traha menos ora. 


Prome Minister a splica cu na Aruba tin hopi hende muhe cu 
a progresa, y por nota tambe, cu hopi posicion clave ta wordo 
ocupa pa un ser femenino. Apesar di esaki, aunke no tanto 
visibel, ainda tin diferencia entre e ser femenino y masculino, 
specialmente na salaris y trato. Tambe, por nota e diferencia 
den posicionnan di liderazgo di pais Aruba, na unda cu den 
un total di 8 minister, tin dos cu ta femenino (25%), y den 
Parlamento, di 21 Parlamentario, tin 8 hende muhe (38%). E 
porcentahenan abou aki, sigur tin un efecto riba decisionnan, 
na unda ta importante pa tuma na cuenta e necesidad y 
deseonan di hende muhe, cu mester wordo tuma. Si Aruba 
ta desea pa tene na cuenta e deseonan di hende muhe ora di 
tuma decision, ta importante pa hende muhe ta na mesa como 
parti di e esnan cu ta tuma e decisionnan. 


“P’esey ta importante pa riba Dia Internacional di Hende Muhe, 
para keto un rato y wak con hopi e ser femenino a progresa, 
pero tambe con hopi falta pa por logra tur loke mester logra”, 
Prome Minister a expresa. 


Prome Minister a indica, cu pa logra haya hende muhe yega na 
mesa di decision, lo mester inverti, pa asina yega na un punto, 
cu ora un hende muhe den posicion clave retira, ya caba tin 
un fila di hende muhe, cla pa asumi e posicion. Esaki sigur ta 
importante pa mundo por ta mas exitoso, y pa tin un desaroyo 

duradero. Cu esaki, mundo lo por sigura cu awor y den futuro, 
e bos di hende muhe lo sigui wordo scucha. 


"E aña aki, nos ta para keto na e fecha di 8 di Maart un biaha 
mas, y nos lo celebre e aña aki den grandi, mescos cu aña 
2020, prome cu pandemia. Na 2020, a organisa un conferencia 
grandi na Renaissance, na unda a invita tur hende muhe 
gratuitamente pa bin celebra hunto e dia importante aki. E aña 
aki, un biaha mas nos ta extende un invitacion na tur e sernan 
femenino pa hunto nos celebra Dia Internacional di Hende 
Muhe. E evento aki lo ta dia 8 di Maart, di 8 am - 12 pm, y 
entrada lo ta gratis. Pa tur esnan interesa, lo mester registra y e 
link di registracion lo wordo publica durante e siman benidero. 
Por cuminsa reserva e fecha, pa asisti na un mainta yena cu 
celebracion di nos como hende muhe. Un mainta di analisis y 
reflexion di unda nos ta para awe, y unda nos kier yega. 


E tema di e aña aki ta Inspira Inclusion di Hende Muhe. Nos 
ta haciendo un encuesta, di con hopi e hende muhe ta sinti 
su mes inclui aworaki, pa asina wak di e perspectiva di hende 
muhe y homber, kico mas mester wordo haci. E resultadonan 
lo wordo comparti durante e conferencia. Cu e informacion aki, 
nos lo celebra, refleha, y prepara kico mester wordo haci aki 
na Aruba", Prome Minister a expresa. MN 

Prome Minister Evelyn Wever-Croes: 


DEN GRAN FORMA 

ARUBA A CULMINA 

E CELEBRACION DI 
CARNAVAL 70 


Durante e conferencia di prensa di Gobierno di Aruba diamars 
13 di februari, Prome Minister Evelyn Wever-Croes a felicita 
Aruba henter cu e celebracion di Carnaval 70. “Mi ta gradici 
tur persona cu di un of otro manera a yuda y traha duro pa 
engrandece nos Carnaval 70”, Prome Minister a expresa. 


Aruba por mira atras riba un carnaval bunita y pueblo di Aruba 
por ta orguyoso di dj’e. Cu 4235 participante y mas di 800 
boluntario, a percura pa un espectaculo di marca mayor. Aruba 
a duna un tributo na e celebracion di e 70 afia di carnaval cu 
un explosion di beyesa, creatividad y color y Aruba y mundo 
henter a goza di un parada luhoso yena cu ambiente. 


Prome Minister a expresa palabranan di gratitud na tur 
carnavalista, lider di grupo, boluntario, musico y tur persona cu 
a aporta pa haci e carnaval exitoso. Tambe Prome Minister a 
gradici SMAC, KPA, Brandweer, Serlimar, DOW, CMO y Rode 
Kruis cu a percura pa e hospital riba e ruta, y tur otro instancia 
cu a yuda cu nos Carnaval 70. 


“Pabien Aruba cu un bunita celebracion di 70 aña di carnaval. 
Awor nos ta sigui cu e mesun entusiasmo, creatividad y 
positivismo pa nos hiba nos pais padilanti. Aña 2024 ta e aña 
cu nos ta bay mira e prosperidad yega na e punto cu e lo 
stabilisa y yega den cada hogar. Esaki ta e meta y compromiso 
di Gabinete Wever-Croes II y nos ta trahando duro pa cumpli 
cu n’e. Tambe nos ta conta cu e esfuerso di cada ciudadano, 
pa nan sigui traha duro pa hiba nan famia padilanti y asina ta 
hiba Aruba padilanti”, Prome Minister a finalisa bisando. MN 

MINISTER ODUBER TA CONDENA E FALTA DI 
MADUREZ POLITICO DI OPOSICION PA NO 
PRESENTA AWE MAINTA DEN PARLAMENTO 


Dialuna mainta pa 9am mester a trata prespuesto di 
Tourism Product Enhancement Fund (TPEF) pa presenta 
tur proyectonan di upgrading di e producto Aruba pa e 
aña 2024. Pa un reunion publico por cuminsa mester tin 
11 miembro di parlamento den sala presente. 


Awe mainta na parlamento tawata tin 14 miembro den 
e edificio, dus reunion por a cuminsa sin problema. 
Esaki no tawata e caso ya cu presidente di parlamento 
mester a cancela y postpone e reunion paso oposicion 
no kier a drenta sala. E personanan cu no a drenta sala 
ta hendenan cu tin hopi aña caba den politica, hendenan 
cu tawata asta parti di coalicion y oposicion. Ta trata di 
miembronan di AVP Dowers, Wyatt Ras, miembronan 
di MAS Marisol Lopez Tromp y Gunn y tambe miembro 
independiente Gerlien Croes. 


Ta lamentabel y condenabel e actitud infantil y falta 
di madurez politico di parti oposicion paso nan sa e 
“reglement van orde”, pero toch nan a opta pa no drenta 
sala y asina perhudica e reunion bai door, perhudica e ley 
di TPEF wordo trata cu consecuencia cu e proyectonan 
ta keda ariba un status quo, paso nada no por cuminsa 
tanten cu e ley wordo aproba. 


Hopi di e miembronan di oposicion cu a keda para pafo 
ta e mas jongnan cu awendia ta papia di trece un politica 
nobo, un politica moderno, un politica diferente unda tur 
parlamentario mester traha hunto pa bienestar di Aruba. 
Politiconan nobo manera Gerlien Croes cu tur ora ta boga 
pa union y tambe pa cambia e manera di hiba politica Minister Dangui Oduber kier a laga pueblo sa cu e proyectonan 
distincto. Awe pueblo por tawata testigo di e politica bieu y aki lo wordo ehecuta si. E reunion lo continua y ta pendiente 
tradicional cu oposicion ta hiba! Ora di demostra cu accion cu awo di un fecha nobo. 

nan ta hiba un politica diferente, e grupo aki a gewoon actua di 

mala fe manera mucha chikitonan pa “purba” tranca e proceso. Politiconan di oposicion a demostra cu nan kier cobra y nan no 
Tur proyecto cu tin ariba e programa pa cuminsa, ta pendiente kier traha pasobra ora e momento yega pa debati den sala di 
y lo tuma mas tempo awo pa cuminsa. parlamento nan ta opta pa no drenta! MN 

Recientemente, Minister Endy Croes a reuni cu dr. Francio 
Guadeloupe, kende ta lidera e proyecto Island(er)s at the Helm 
cu ta investigando con e seis (6) islanan den Caribe ta sufri 
door di e cambionan climatico y kico e habitantenan di e islanan 
por haci pa trece cambio den esaki. Dr. Guadeloupe ta un 
antropologo, alabes profesor na Universidad di Amsterdam y 
Senior Researcher na Royal Netherlands Institute of Southeast 
Asian and Caribbean Studies. 


E proyecto di investigacion The Islanders at the Helm ta 
subsidia door di NWO (the Dutch Research Council) cu a 
presupuesta 3.5 miyon Euro pa e proyecto aki. E proyecto ta di 
Royal Netherlands Institute of Southeast Asian and Caribbean 
Studies den colaboracion cu instituto- y parternan na Hulanda, 
Aruba, Boneiro, Curacao, Sint Maarten, Saba y Sint Eustatius. 
Dr. Guadelope ta gradici Minister Endy Croes pa sostene e 
proyecto The Island(er)s at the Helm. Tin dos Arubiano cu ta 


forma parti di e investigacion aki, esta Sr. Harold Kelly, kende 
ta haciendo su Ph.D research y dr. Gregory Richardson cu 
ta haciendo su investigacion “post doctoral”. Dr. Richardson 
ta conduciendo e investigacion pa implementacion di cambio 
climatico “climate changes” den curiculo pa Aruba. Hunto cu 
Instituto Pedagogico Arubano (IPA) dr. Gregory Richardson a 
ricibi un reconocemento y financiamento di e prestigioso NRO 
(the Netherlands Initiative for Education Research). 


Cu e financiamento aki IPA ta lidera e proyecto di investigacion 
di Caribe. Ademas di esaki, Sr. Harold Kelly y dr. Gregory 
Richardson lo duna diferente presentacion di e resultadonan 
preliminar di nan investigacion na studiante- y coleganan y 
na comunidad di Aruba, Boneiro, Curacao in Sint Maarten. Lo 
cuminsa cu tayer pa e studiantenan di IPA y lo tin un charla 
pa Pueblo di Aruba na Universidad di Aruba dia 13 di februari 
proximo. I 

MINISTER ENDY CROES A HACI BISHITA OFICIAL 
NA COLEGIO NIGEL MATTHEW see SAN NICOLAS 


Diaranson mainta, Minister di Enseñansa y Deporte Endy Croes 
a haci bishita oficial na Colegio Nigel Matthew. Na yegada na 
e scol, e mandatario di Ensefiansa a ricibi un caluroso bonbini. 
Colegio Nigel Matthew ta e unico scol Havo / Vwo publico na 
Aruba y tin 551 alumno. Durante e bishita, Minister Endy Croes 
a reuni cu rector di Colegio Nigel Matthew Sr. Ralph Croes, 
conrector y wnd. rector Sr. Whitney Kock y conrector Sra. 
Jasmine Tromp, unda cu a dialoga tocante diferente topico di 
interes di e scol. Sr. Ralph Croes a duna un presentacion di e 
scol, e deficiencia y kico nan ta desea di wak mehoracion. 


A keda palabra cu e staf di Colegio Nigel Matthew lo presenta 
un lista di prioridad, pa asina Gobierno di Aruba por traha e 
plan y inverti corectamente pa asina hiba e scol na excelencia 
maximo y sirbi e alumnonan na e miho manera. Minister Endy 
Croes a indica cu el a keda impreciona di loke cu a wak y 
a compromete pa reglamenta loke cu falta. Tambe, Minister 
Endy Croes a haya un recorido rond di e scol pa mira e 
lokaalnan, gymzaal y deficiencia den e parti di infrastructura. 
Ademas di esaki, e mandatario di Enseñansa a bishita e les di 
e kimica (scheikunde), Papiamento y matematica. Por ultimo, 
a reuni cu e team di Colegio Nigel Matthew, unda cu nan a 
haya e oportunidad di haci pregunta y trece nan inkietud- y 
preocupacionnan dilanti. Minister Endy Croes a contesta nan 
preguntanan y a duna un splicacion breve di e proyectonan cu 
ta andando pa mehora e calidad di enseñansa na Aruba. 


Rector di e scol Sr. Ralph Croes a expresa di ta agradedido cu 
Minister Endy Croes a bishita e scol pa cera conoci un poco 
mas di cerca y pone su mes na altura di e situacion. Ademas 
di esaki, Sr. Ralph Croes ta gradici Minister Endy Croes pa 
tuma su tempo pa sinta cu e team di e scol pa scucha nan 
necesidadnan y e bon sentimento cu nan tin pa loke Colegio 
Nigel Matthew ta brinda na comunidad di San Nicolas y henter 
Aruba. 

Pa finalisa, Minister Endy Croes ta gradici rector Sr. Ralph 
Croes y e team di Colegio Nigel Matthew pa e caloroso 
ricibimento, alabes ta desea e docente- y studiantenan un 
exitoso aña escolar 2023 — 2024. MN 

Asuntonan General, Innovacion, Organisacion Gubernamental, Infrastructura y Planificacion Teritorial 


PROME MINISTER, EVELYN WEVER-CROES 


2-8 
TRABOUNAN DI RESTRUCTURACION DI APARATO 
GUBERNAMENTAL TA BAYENDO BON Esaki ta un estudio cu lo tuma su tempo, y lo 

tin resultadonan importante pa Aruba. Gabinete 

Dialuna ultimo, Prome Minister a reuni cu Wever-Croes desde inicio di gobernacion, ta 
representantenan di Departamento di Recurso Humano tumando pasonan pa haci e aparato 
y a haya un presentacion di e prome conclusionnan di e gubernamental mas eficiente pa mehora mas 
estudio riba restructuracion di aparato gubernamental. ainda e servicio na ciudadanonan. 


PROCESONAN ANDANDO PA PRIVATISA RIOOL 
WATER ZUIVERINGS INSTALLATIE (RWZI) 


Diaranson Parlamento a aproba Presupuesto 2024 
di Dienst Openbare Werken (DOW). Prome Minister 
durante e reunion publico a duna informacionnan y 
a contesta hopi pregunta riba e topiconan, 
principalmente di careteranan y Riool Water 
Zuiverings Installatie (RWZI) na e planta na Bubali. 
E intencion ta pa privatisa RWZI y e trabounan pa 
esaki ta andando. Prome Minister a informa cu 
Parlamento pronto lo trata e ley pa privatisa RWZI 
pa pon’e den man di un compania estatal cu ta bay 
resorta bou di Utilities Aruba NV, cu tin e fondonan, 
y lo inverti y soluciona e problemanan di RWZI 
structuralmente. Mientrastanto Gobierno lo sigui 
mantene RWZI pa e causa menos molester 
posibel. 


Presupuesto 2024 di Dow a wordo 
aproba 

TIN 10.4 MIYON FLORIN PA 
DRECHA CARETERA DEN 2024 


Diaranson mainta, Prome Minister 
tabata den Parlamento pa trata e 
Presupuesto 2024 di Dienst Openbare 
Werken (DOW). Manera conoci, DOW 
ta un compania estatal cu su mesun 
presupuesto, cu tin e vision pa sigui 
traha na mehora e servicio na 
comunidad, na percura pa e 
mantencion di obranan publico ta "up to 
date", percura cu e trabounan ta wordo 
monitoria y pa no warda te ora cu bin 
keho di ciudadanonan pa haci e trabou. 
Tambe, internamente DOW ta trahando 
pa finalisa e re-organisacion, y e 
digitalisacion di e departamento. Prome 
Minister a indica cu tin 10.4 miyon florin 
pa drecha caretera den 2024. 


2024 


ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


